Antonius Musa
Antonius Musa Res apud Vicidata repertae: Nativitas: 63 a.C.n.; Imperium Romanum Obitus: 14 CE; Imperium Romanum Patria: Roma antiqua Vide etiam paginam fere homonymam: Antonius Musa Brasavolus. Antonius Musa fuit medicus et botanicus imperatoris Augusti. Anno 23 a.C.n. imperatorem graviter aegrotantem fomentis frigidis curavit; Augustus ad sanitatem restoratus simulacrum medici statuit iuxta aram privatam Aesculapii. Mox autem M. Marcellus aegrotans, Musa ad salutem restituere conato, mortuus est. Frater Antonii Musae fuit Euphorbus, medicus regis Iubae, qui una cum fratre curationem aquarum frigidarum instituit. Musa etiam de herbis scripsit, si re vera a manu eius venit libellus De herba vettonica; de hac re eruditi dubitant.